Title: ประกาศกระทรวงพลังงาน เรื่อง กำหนดสถานที่ลักษณะอื่น ๆ ที่ถือเป็นสถานที่ใช้ก๊าซธรรมชาติตามกฎกระทรวงกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ. 2556 พ.ศ. 2561

ประกาศกระทรวงพลังงาน
เรื่อง
กำหนดสถานที่ลักษณะอื่น ๆ ที่ถือเป็นสถานที่ใช้ก๊าซธรรมชาติ
ตามกฎกระทรวงกำหนดหลักเกณฑ์
วิธีการ และเงื่อนไขเกี่ยวกับการแจ้ง การอนุญาต
และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง
พ.ศ. ๒๕๕๖
พ.ศ. ๒๕๖๑

เพื่อให้เป็นไปตามวัตถุประสงค์ในการกำกับดูแลด้านความปลอดภัยของสถานที่ใช้ก๊าซธรรมชาติตามกฎกระทรวงกำหนดหลักเกณฑ์
วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียม
เกี่ยวกับการประกอบกิจการน้ำมันเชื้อเพลิง พ.ศ. ๒๕๕๖
ที่จะกำกับดูแลสถานที่ที่มีการนำก๊าซธรรมชาติไปใช้เป็นเชื้อเพลิงให้มีความปลอดภัย
และเนื่องจากปัจจุบันมีการนำก๊าซธรรมชาติมาใช้เป็นเชื้อเพลิงมากขึ้นในสถานที่ลักษณะอื่น
ๆ ที่ไม่ใช่โรงงานอุตสาหกรรม โรงแรม สถานพยาบาลหรือห้างสรรพสินค้า
อาศัยอำนาจตามความในข้อ ๓๙ แห่งกฎกระทรวงกำหนดหลักเกณฑ์ วิธีการและเงื่อนไขเกี่ยวกับการแจ้ง
การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ.
๒๕๕๖ ออกตามความในพระราชบัญญัติควบคุมน้ำมันเชื้อเพลิง พ.ศ. ๒๕๔๒
รัฐมนตรีว่าการกระทรวงพลังงานออกประกาศไว้ ดังต่อไปนี้

ข้อ ๑  ประกาศนี้เรียกว่า ประกาศกระทรวงพลังงาน
เรื่อง กำหนดสถานที่ลักษณะอื่น ๆ
ที่ถือเป็นสถานที่ใช้ก๊าซธรรมชาติตามกฎกระทรวงกำหนดหลักเกณฑ์ วิธีการ
และเงื่อนไขเกี่ยวกับการแจ้งการอนุญาตและอัตราค่าธรรมเนียมเกี่ยวกับการประกอบกิจการน้ำมันเชื้อเพลิง
พ.ศ. ๒๕๕๖ พ.ศ. ๒๕๖๑

ข้อ ๒[๑]  ประกาศนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไป

ข้อ ๓  ในประกาศนี้
การผลิตน้ำเย็น
หรือ น้ำร้อน หมายความว่า การผลิตน้ำเย็น (Chilled Water) หรือน้ำร้อน (Hot Water)
เพื่อการปรับอากาศภายในอาคารหรือสิ่งปลูกสร้างใด ๆ หรือเพื่อการทำประโยชน์อื่นใด

ข้อ ๔  ให้สถานที่ที่ใช้ก๊าซธรรมชาติสำหรับการอย่างหนึ่งอย่างใด
ดังต่อไปนี้ เป็นสถานที่ใช้ก๊าซธรรมชาติ ตามกฎกระทรวงกำหนดหลักเกณฑ์ วิธีการ
และเงื่อนไขเกี่ยวกับการแจ้ง
การอนุญาตและอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ. ๒๕๕๖
(๑)
การผลิตน้ำเย็น น้ำร้อน หรือไอน้ำ
(๒)
การทดสอบ ทดลอง หรือทำวิจัย

ประกาศ ณ วันที่ ๘ มีนาคม พ.ศ.
๒๕๖๑
ศิริ  จิระพงษ์พันธ์
รัฐมนตรีว่าการกระทรวงพลังงาน

ปวันวิทย์/จัดทำ
๑
มิถุนายน ๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๙๒ ง/หน้า ๑/๒๓ เมษายน ๒๕๖๑